title: A Bizottság 414/2014/EU végrehajtási rendelete ( 2014. április 23. ) az Ukrajnából származó friss és fagyasztott sertéshúsra vonatkozó uniós behozatali vámkontingensek megnyitásáról és kezeléséről

text:
               24.4.2014

               HU

               Az Európai Unió Hivatalos Lapja

               L 121/44

         A BIZOTTSÁG 414/2014/EU VÉGREHAJTÁSI RENDELETE
   (2014. április 23.)
   az Ukrajnából származó friss és fagyasztott sertéshúsra vonatkozó uniós behozatali vámkontingensek megnyitásáról és kezeléséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 187. cikke a), c) és d) pontjára,
   mivel:

               (1)

               A 374/2014/EU európai parlamenti és tanácsi rendelet (2) kedvezményes vámok alkalmazását írja elő egyes Ukrajnából származó áruk 2014. évi behozatalára vonatkozóan. Az említett rendelet 3. cikke értelmében a rendelet III. mellékletében felsorolt mezőgazdasági termékek az ugyanabban a mellékletben meghatározott vámkontingensek keretein belül importálhatók az Unióba. A szóban forgó rendelet III. mellékletében említett kontingenseket a Bizottságnak az 1308/2013/EU rendelet 184. cikke (2) bekezdésének b) pontjában foglaltak szerint kell kezelnie.

               (2)

               Noha az érintett kontingenseket szokásos esetben behozatali engedélyek alkalmazása útján kellene kezelni, indokolt úgy rendelkezni, hogy az 1301/2006/EK bizottsági rendelet (3) 6. cikke (3) bekezdésének megfelelően első lépésben behozatali jogok odaítélésére, majd második lépésben behozatali engedélyek kibocsátására kerüljön sor. Ez lehetőséget ad a behozatali jogokat szerző gazdasági szereplőknek arra, hogy a kontingensidőszak során kereskedelmi tevékenységük alakulásától függően szabadon eldönthessék, mikor nyújtanak be kérelmet a behozatali engedély iránt.

               (3)

               Indokolt a 376/2008/EK bizottsági rendeletet (4) alkalmazni az e rendelet alapján kibocsátott behozatali engedélyekre, kivéve azokat az eseteket, amikor helyénvaló eltéréseket biztosítani.

               (4)

               Ezenkívül az e rendeletben megállapított további feltételek sérelme nélkül az 1301/2006/EK rendeletnek a behozatali jogokkal, a kérelmezők jogállásával és a behozatali engedélyek kibocsátásával kapcsolatos rendelkezéseit az e rendelet alapján kibocsátott behozatali engedélyek esetében is alkalmazni kell.

               (5)

               A vámkontingensek megfelelő kezelése érdekében indokolt biztosíték letétbe helyezését megkövetelni a behozatali jogok iránti kérelem benyújtásakor és a behozatali engedély kibocsátásakor.

               (6)

               Annak biztosítására, hogy a gazdasági szereplők kötelesek legyenek a számukra odaítélt behozatali jogok szerinti teljes mennyiségre behozatali engedélyt kérni, elő kell írni, hogy a szóban forgó kötelesség a 282/2012/EU bizottsági végrehajtási rendelet (5) értelmében vett elsődleges követelménynek minősül.

               (7)

               Tekintve, hogy a 374/2014/EU rendelet III. mellékletében említett vámkontingensek csupán 2014. október 31-ig állnak rendelkezésre, e rendeletnek a lehető leghamarabb hatályba kell lépnie.

               (8)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

         ELFOGADTA EZT A RENDELETET:
   1. cikk
   A vámkontingensek megnyitása és kezelése
   (1)   Ez a rendelet az I. mellékletben feltüntetett termékek behozatalára vonatkozó vámkontingenseket nyit meg, és szabályozza e kontingensek kezelését.
   (2)   Az (1) bekezdésben említett kontingensek keretében behozható termékek mennyiségét, az alkalmazandó vámot, valamint a vonatkozó tételszámokat az I. melléklet tartalmazza.
   (3)   Az (1) bekezdésben említett behozatali vámkontingenseket első lépésben behozatali jogok odaítélésével, második lépésben behozatali engedélyek kiadásával kell kezelni.
   (4)   Amennyiben e rendelet másképp nem rendelkezik, az 1301/2006/EK rendeletet és a 376/2008/EK rendeletet kell alkalmazni.
   2. cikk
   A behozatali vámkontingensek tárgyidőszaka
   Az 1. cikk (1) bekezdésében említett behozatali vámkontingensek 2014. október 31-ig állnak rendelkezésre.
   3. cikk
   Behozatali jogok iránti kérelmek
   (1)   A behozatali jogok iránti kérelmeket legkésőbb az e rendelet hatálybalépésétől számított 15. naptári napon, brüsszeli idő szerint 13 óráig kell benyújtani.
   (2)   Behozatali jog iránti kérelem benyújtásakor 100 kilogrammonként 20 EUR összegű biztosítékot kell letétbe helyezni.
   (3)   A behozatali jog iránti kérelmek benyújtói kötelesek igazolni, hogy a 0203 KN-kód alá tartozó sertéshústermékekből a behozatali vámkontingensek tárgyidőszakát közvetlenül megelőző 12 hónapos időszakban egy bizonyos mennyiséget (a továbbiakban: referenciamennyiség) maguk vagy az ő nevükben mások az irányadó vámjogi előírásoknak megfelelően behoztak. Ha egy vállalat olyan vállalatok egyesülésével jött létre, amelyek külön-külön rendelkeznek behozott referenciamennyiségekkel, akkor ez a vállalat ezeket a referenciamennyiségeket felhasználhatja kérelmének alátámasztására.
   (4)   A behozatali jog iránt a behozatali vámkontingens tárgyidőszakában benyújtott kérelmekben megjelölt teljes mennyiség nem haladhatja meg a kérelmező referenciamennyiségeit. Az e szabálynak meg nem felelő engedélykérelmeket az illetékes hatóságok elutasítják.
   (5)   A tagállamok legkésőbb az (1) bekezdésben említett, a kérelmek benyújtására vonatkozó időszak végétől számított 7. munkanapon értesítik a Bizottságot a kérelmezett összmennyiségekről, amelyeket a termékek kilogrammban kifejezett tömegében, tételszám szerinti bontásban adnak meg.
   (6)   A behozatali jogokat az (5) bekezdésben előírt értesítési időszak végétől számítva a 7. munkanaptól kezdődően és legkésőbb a 12. munkanapig kell odaítélni.
   (7)   Ha az 1301/2006/EK rendelet 7. cikkének (2) bekezdésében előírt elosztási együttható alkalmazása következtében a kérelmezettnél kisebb mennyiség tekintetében van mód behozatali jog odaítélésére, akkor a (2) bekezdés értelmében letétbe helyezett biztosíték arányos részét haladéktalanul fel kell szabadítani.
   (8)   A behozatali jogok odaítélésük napjától 2014. október 31-ig érvényesek. A behozatali jogok nem átruházhatók.
   4. cikk
   A behozatali engedélyek kibocsátása
   (1)   Az 1. cikk (1) bekezdésében említett behozatali vámkontingensek keretében odaítélt mennyiségek csak behozatali engedély bemutatásával bocsáthatók szabad forgalomba.
   (2)   A behozatali engedély iránti kérelmeknek az odaítélt behozatali jogoknak megfelelő teljes mennyiséget le kell fedniük. Ez a kötelezettség a 282/2012/EU rendelet 19. cikkének (2) bekezdése értelmében elsődleges követelménynek tekintendő.
   (3)   Az engedély iránti kérelmek kizárólag abban a tagállamban nyújthatók be, amelyben a kérelmező az 1. cikk (1) bekezdésében előírt behozatali vámkontingensek terhére behozatali jogot kért és kapott.
   (4)   A gazdasági szereplő a behozatali engedély kibocsátásakor 100 kilogrammonként 50 EUR összegű biztosítékot helyez letétbe. Minden egyes alkalommal, amikor behozatali engedély kibocsátására kerül sor, az odaítélt behozatali jogokat megfelelő mértékben csökkenteni kell, és a behozatali jogok ellenében letétbe helyezett biztosíték arányos részét haladéktalanul fel kell szabadítani.
   (5)   A behozatali engedélyeket a behozatali jog jogosultjának kérelmére és nevére kell kiállítani.
   (6)   Az egyes engedélykérelmek csak egy tételszámot jelölhetnek meg. Ugyanakkor több, különböző KN-kódok alá tartozó termékre is vonatkozhatnak. Ebben az esetben valamennyi KN-kódot és a hozzájuk tartozó árumegnevezéseket fel kell tüntetni az engedély iránti kérelem és az engedély 15., illetve 16. rovatában.
   (7)   Az engedély iránti kérelmeknek és a behozatali engedélyeknek tartalmazniuk kell:

               a)

               a 8. rovatban a származási országot feltüntető „Ukrajna” nevet és az „igen” szó melletti négyzetben egy X-et;

               b)

               a 20. rovatban a II. mellékletben szereplő bejegyzések valamelyikét.

         (8)   Minden egyes engedélyben fel kell tüntetni az egyes KN-kódokhoz tartozó mennyiséget.
   (9)   A behozatali engedélyek a 376/2008/EK rendelet 22. cikkének (2) bekezdésével összhangban kibocsátásuk napjától számítva 30 napig érvényesek. A behozatali engedélyek érvényessége azonban legkésőbb 2014. október 31-én lejár.
   5. cikk
   A Bizottságnak küldendő értesítések
   (1)   Az 1301/2006/EK rendelet 11. cikke (1) bekezdésének második albekezdésétől eltérve a tagállamok értesítik a Bizottságot:

               a)

               legkésőbb 2014. november 14-ig azokról a termékmennyiségekről – beleértve a nulla értékeket is –, amelyekre a kontingensidőszakban behozatali engedélyeket bocsátottak ki;

               b)

               legkésőbb 2015. február 28-ig a fel nem használt vagy részben felhasznált behozatali engedélyekben foglalt termékmennyiségekről – beleértve a nulla értékeket is –, amelyek megfelelnek a behozatali engedélyek hátoldalán feltüntetett mennyiségek és azon mennyiségek közötti különbözetnek, amelyekre nézve az engedélyeket kiállították.

         (2)   A tagállamok legkésőbb 2015. február 28-ig értesítik a Bizottságot a behozatali vámkontingensek e rendeletben meghatározott tárgyidőszakában ténylegesen szabad forgalomba bocsátott termékmennyiségekről.
   (3)   Az (1) és a (2) bekezdésben említett értesítésekben a mennyiségeket a termék kilogrammban kifejezett tömegében, tételszámok szerinti bontásban kell megadni.
   6. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 23-án.

            a Bizottság részéről

            az elnök

         José Manuel BARROSO

      (1)  HL L 347., 2013.12.20., 671. o.

      (2)  Az Európai Parlament és a Tanács 2014. április 16-i 374/2014/EU rendelete az Ukrajnából származó árukra vonatkozó vámok csökkentéséről vagy eltörléséről (HL L 118., 2014.4.22., 1. o.).

      (3)  A Bizottság 2006. augusztus 31-i 1301/2006/EK rendelete az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról (HL L 238., 2006.9.1., 13. o.)

      (4)  A Bizottság 2008. április 23-i 376/2008/EK rendelete a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról (HL L 114., 2008.4.26., 3. o.).

      (5)  A Bizottság 2012. március 28-i 282/2012/EU végrehajtási rendelete a mezőgazdasági termékeket érintő biztosítéki rendszer alkalmazására vonatkozó közös részletes szabályok megállapításáról (HL L 92., 2012.3.30., 4. o.).

      I. MELLÉKLET
      A Kombinált Nómenklatúra értelmezésére vonatkozó szabályoktól függetlenül az Árumegnevezés oszlop tartalma csupán tájékoztató jellegű, mivel e melléklettel összefüggésben a kedvezményes feltételek alkalmazhatóságát a KN-kód alkalmazási tartománya határozza meg.

                  Tételszám

                  KN-kódok

                  Árumegnevezés

                  Mennyiség tonnában (nettó tömeg)

                  Alkalmazandó vám
                  (EUR/tonna)

                  09.4271

                  0203 11 10
                  0203 12 11
                  0203 12 19
                  0203 19 11
                  0203 19 13
                  0203 19 15
                  0203 19 55
                  0203 19 59
                  0203 21 10
                  0203 22 11
                  0203 22 19
                  0203 29 11
                  0203 29 13
                  0203 29 15
                  0203 29 55
                  0203 29 59

                  Házi sertés húsa frissen, hűtve vagy fagyasztva

                  20 000

                  0

                  09.4272

                  0203 11 10
                  0203 12 19
                  0203 19 11
                  0203 19 15
                  0203 19 59
                  0203 21 10
                  0203 22 19
                  0203 29 11
                  0203 29 15
                  0203 29 59

                  Házi sertés húsa frissen, hűtve vagy fagyasztva, a comb, a tarja és a karaj, valamint a csont nélküli darabok kivételével

                  20 000

                  0

      II. MELLÉKLET

         A 4. cikk (7) bekezdésének b) pontjában említett bejegyzések

                  —

                  bolgárul: Регламент за изпълнение (ЕC) № 414/2014

                  —

                  spanyolul: Reglamento de Ejecución (UE) no 414/2014

                  —

                  csehül: Prováděcí nařízení (EU) č. 414/2014

                  —

                  dánul: Gennemførelsesforordning (EU) nr. 414/2014

                  —

                  németül: Durchführungsverordnung (EU) Nr. 414/2014

                  —

                  észtül: Rakendusmäärus (EL) nr 414/2014

                  —

                  görögül: Εκτελεστικός κανονισμός (ΕΕ) αριθ. 414/2014

                  —

                  angolul: Implementing Regulation (EU) No 414/2014

                  —

                  franciául: Règlement d'exécution (UE) no 414/2014

                  —

                  horvátul: Provedbena uredba (EU) br. 414/2014

                  —

                  olaszul: Regolamento di esecuzione (UE) n. 414/2014

                  —

                  lettül: Īstenošanas regula (ES) Nr. 414/2014

                  —

                  litvánul: Įgyvendinimo reglamentas (ES) Nr. 414/2014

                  —

                  magyarul: 414/2014/EU végrehajtási rendelet

                  —

                  máltaiul: Regolament ta' Implimentazzjoni (UE) Nru 414/2014

                  —

                  hollandul: Uitvoeringsverordening (EU) nr. 414/2014

                  —

                  lengyelül: Rozporządzenie wykonawcze (UE) nr 414/2014

                  —

                  portugálul: Regulamento de Execução (UE) n.o 414/2014

                  —

                  románul: Regulamentul de punere în aplicare (UE) nr. 414/2014

                  —

                  szlovákul: Vykonávacie nariadenie (EÚ) č. 414/2014

                  —

                  szlovénul: Izvedbena uredba (EU) št. 414/2014

                  —

                  finnül: Täytäntöönpanoasetus (EU) N:o 414/2014

                  —

                  svédül: Genomförandeförordning (EU) nr 414/2014.


title: A Bizottság 1163/2013/EU végrehajtási rendelete ( 2013. november 7. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Mohant (OEM)]

text:
               19.11.2013

               HU

               Az Európai Unió Hivatalos Lapja

               L 309/13

         A BIZOTTSÁG 1163/2013/EU VÉGREHAJTÁSI RENDELETE
   (2013. november 7.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Mohant (OEM)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Szlovénia kérelmét (2) a „Mohant” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért az említett elnevezést be kell jegyezni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 7-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL C 160., 2013.6.6., 7. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.3. osztály.   Sajtok

      SZLOVÉNIA
      Mohant (OEM)


title: A Bizottság 227/2014/EU végrehajtási rendelete ( 2014. március 7. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Hořické trubičky (OFJ)]

text:
               11.3.2014

               HU

               Az Európai Unió Hivatalos Lapja

               L 70/14

      A BIZOTTSÁG 227/2014/EU VÉGREHAJTÁSI RENDELETE

   (2014. március 7.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Hořické trubičky (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta a Cseh Köztársaság kérelmét, amely a 192/2008/EK rendelettel (2) módosított 989/2007/EK bizottsági rendelet (3) alapján bejegyzett „Hořické trubičky” oltalom alatt álló földrajzi jelzéshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában
                   (4).

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 7-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL L 57., 2008.3.1., 11. o.

      (3)  HL L 219., 2007.8.24., 7. o.

      (4)  HL C 296., 2013.10.12., 11. o.

      MELLÉKLET
      Az 1151/2012/EU rendelet I. mellékletének I. pontjában felsorolt mezőgazdasági termékek és élelmiszerek:

         2.4. osztály:   Kenyér, péksütemények, cukrászsütemények, édesipari termékek, kekszek és egyéb pékáru

      CSEH KÖZTÁRSASÁG
      Hořické trubičky (OFJ)


title: A Bizottság 13/2013/EU végrehajtási rendelete ( 2013. január 11. ) a kvótán felül előállított cukor és izoglükóz kivitelére a 2012/2013-as gazdasági év végéig alkalmazandó mennyiségi korlátozás megállapításáról szóló 394/2012/EU végrehajtási rendelet módosításáról és a 931/2012/EU végrehajtási rendelet hatályon kívül helyezéséről

text:
               12.1.2013

               HU

               Az Európai Unió Hivatalos Lapja

               L 8/8

         A BIZOTTSÁG 13/2013/EU VÉGREHAJTÁSI RENDELETE
   (2013. január 11.)
   a kvótán felül előállított cukor és izoglükóz kivitelére a 2012/2013-as gazdasági év végéig alkalmazandó mennyiségi korlátozás megállapításáról szóló 394/2012/EU végrehajtási rendelet módosításáról és a 931/2012/EU végrehajtási rendelet hatályon kívül helyezéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 61. cikke első bekezdésének d) pontjára, összefüggésben 4. cikkével,
   tekintettel a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról szóló, 2006. június 30-i 951/2006/EK bizottsági rendeletre (2) és különösen annak 7e. cikkére, összefüggésben 9. cikke (1) bekezdésével,
   mivel:

               (1)

               Az 1234/2007/EK rendelet 61. cikke első bekezdésének d) pontja szerint a rendelet 56. cikkében említett kvótán felül előállított cukor- és izoglükóz-mennyiségből csak a megállapítandó mennyiségi korlátozás erejéig lehet exportálni.

               (2)

               A 951/2006/EK rendelet megállapítja a kvótán felüli kivitelre vonatkozó részletes végrehajtási szabályokat, különösen a kiviteli engedélyek kiadása tekintetében.

               (3)

               Az eredeti becslések szerint a 2012/2013-as gazdasági év tekintetében a kvótán felül előállított cukor kivitelére vonatkozó mennyiségi korlátozás 650 000 tonnában (fehércukor-egyenérték) történő megállapítása a piaci igényeknek megfelelőnek tűnt. A 394/2012/EU bizottsági végrehajtási rendelet (3) ezért ilyen mértékű mennyiségű korlátozást ír elő. A legfrissebb becslések szerint azonban a kvótán felül előállított cukor mennyisége várhatóan igen magas, 5 300 000 tonnás szintet ér el. Következésképpen további felvevőpiacokat kell biztosítani a kvótán felül előállított cukor számára.

               (4)

               Figyelembe véve, hogy a kivitt mennyiségek nem érték el a 2012/2013-as gazdasági évre vonatkozóan a WTO által megállapított felső határt, indokolt 700 000 tonnával növelni a kvótán felül előállított cukor kivitelére alkalmazandó mennyiségi korlátozás értékét, és ezáltal további üzleti lehetőségekhez juttatni az uniós cukortermelőket. Annak érdekében, hogy a cukrot a kvótán felüli mennyiségben előállító uniós termelők kiaknázhassák a kiviteli piacaikon jelentkező lehetőségeket, célszerű 2013. január 14-től kezdődően rendelkezésre bocsátani a megnövelt mennyiségeket.

               (5)

               A 394/2012/EU végrehajtási rendeletet ennek megfelelően módosítani kell.

               (6)

               A kvótán felül előállított cukor kivitelére vonatkozó engedélyek iránti kérelmek benyújtásának lehetővé tétele érdekében el kell törölni a kérelmek benyújtásának a felfüggesztését, amelyről a kvótán kívüli cukorra vonatkozó kiviteli engedélyek kibocsátásakor alkalmazandó százalékos elfogadási arány megállapításáról, kiviteliengedély-kérelmek elutasításáról és a kiviteliengedély-kérelmek benyújtásának felfüggesztéséről szóló, 2012. október 10-i 931/2012/EU bizottsági végrehajtási rendelet (4) 1. cikkének (3) bekezdése rendelkezett. Tekintve, hogy a 931/2012/EU végrehajtási rendeletnek már nincs joghatása, indokolt azt hatályon kívül helyezni.

               (7)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   A 394/2012/EU végrehajtási rendelet 1. cikkének (1) bekezdése helyébe a következő szöveg lép:

      „(1)   A 2012/2013-as gazdasági évre vonatkozóan az 1234/2007/EK rendelet 61. cikke első albekezdésének d) pontjában említett mennyiségi korlátozás a 1701 99 KN-kód alá tartozó, kvótán felül előállított fehér cukor visszatérítés nélküli kivitele tekintetében 1 350 000 tonna.”

   2. cikk
   A 931/2012/EU végrehajtási rendelet hatályát veszti.
   3. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2013. január 14-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. január 11-én.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 178., 2006.7.1., 24. o.

      (3)  HL L 123., 2012.5.9., 30. o.

      (4)  HL L 277., 2012.10.11., 7. o.


title: A Bizottság (EU) 2015/2062 végrehajtási rendelete (2015. november 17.) a 37/2010/EU rendeletnek a sisapronil anyag tekintetében történő módosításáról (EGT-vonatkozású szöveg)

text:
               18.11.2015

               HU

               Az Európai Unió Hivatalos Lapja

               L 301/7

         A BIZOTTSÁG (EU) 2015/2062 VÉGREHAJTÁSI RENDELETE
   (2015. november 17.)
   a 37/2010/EU rendeletnek a sisapronil anyag tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról szóló, 2009. május 6-i 470/2009/EK európai parlamenti és tanácsi rendeletre (1) és különösen annak 14. cikkére, összefüggésben 17. cikkével,
   tekintettel az Európai Gyógyszerügynökségnek az állatgyógyászati készítmények bizottsága által megfogalmazott véleményére,
   mivel:

               (1)

               A 470/2009/EK rendelet 17. cikke értelmében az élelmiszer-termelő állatoknak szánt állatgyógyászati készítményekben vagy az állattenyésztésben használt biocid termékekben történő uniós felhasználásra szánt farmakológiai hatóanyagok maradékanyag-határértékeit (a továbbiakban: MRL) rendelet útján kell megállapítani.

               (2)

               A 37/2010/EU bizottsági rendelet (2) mellékletének 1. táblázata tartalmazza a farmakológiai hatóanyagokat és állati eredetű élelmiszerekben előforduló MRL-jeik szerinti osztályozásukat.

               (3)

               A sisapronil még nem szerepel ebben a táblázatban.

               (4)

               Az Európai Gyógyszerügynökséghez (a továbbiakban: EMA) kérelem érkezett a sisapronilnak a szarvasmarhafélékben való előfordulására vonatkozó MRL-ek megállapítása iránt.

               (5)

               Az EMA az állatgyógyászati készítmények bizottságának véleménye alapján MRL megállapítását javasolta a sisapronil szarvasmarhafélék izom-, zsír-, máj- és veseszöveteiben való előfordulása tekintetében azzal a feltétellel, hogy az anyagot nem alkalmazzák az emberi fogyasztásra szánt tejet termelő állatok esetében.

               (6)

               A 470/2009/EK rendelet 5. cikke szerint az EMA-nak meg kell fontolnia, hogy az egy adott élelmiszerben található farmakológiai hatóanyagra megállapított MRL-ek alkalmazhatók-e ugyanabból a fajból előállított más élelmiszer tekintetében, vagy hogy az egy vagy több fajban található farmakológiai hatóanyagra megállapított MRL-ek alkalmazhatók-e más fajok tekintetében.

               (7)

               Az EMA véleménye szerint helyénvaló a sisapronil szarvasmarhafélék tekintetében megállapított MRL-jének a kecskefélékre történő extrapolációja.

               (8)

               A 37/2010/EU rendeletet ezért ennek megfelelően módosítani kell.

               (9)

               Az érdekelt felek számára helyénvaló ésszerű időkeretet biztosítani az új MRL-nek való megfeleléshez szükséges intézkedések meghozatalára.

               (10)

               Az e rendeletben előírt intézkedések összhangban vannak az Állatgyógyászati Készítmények Állandó Bizottságának véleményével,

         ELFOGADTA EZT A RENDELETET:
   1. cikk
   A 37/2010/EU rendelet melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2016. január 17-től kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. november 17-én.

            a Bizottság részéről

            az elnök

         Jean-Claude JUNCKER

      (1)  HL L 152., 2009.6.16., 11. o.

      (2)  A Bizottság 2009. december 22-i 37/2010/EU rendelete a farmakológiai hatóanyagokról és az állati eredetű élelmiszerekben előforduló maximális maradékanyag-határértékek szerinti osztályozásukról (HL L 15., 2010.1.20., 1. o.).

      MELLÉKLET
      A 37/2010/EU rendelet mellékletének 1. táblázata a következő anyagra vonatkozó bejegyzéssel egészül ki betűrend szerinti sorrendben:

                     Farmakológiai hatóanyag

                     Jelző maradékanyag

                     Állatfajok

                     Maximális maradékanyag-határérték

                     Célszövetek

                     Egyéb rendelkezések (a 470/2009/EK rendelet 14. cikke (7) bekezdésének megfelelően)

                     Terápiás osztályozás

                     „Sisapronil

                     Sisapronil

                     Szarvasmarha- és kecskefélék

                     100 μg/kg
                     2 000 μg/kg
                     200 μg/kg
                     100 μg/kg

                     Izom
                     Zsír
                     Máj
                     Vese

                     Nem használható emberi fogyasztásra szánt tejet termelő állatok esetében.

                     Paraziták elleni hatóanyagok/Ektoparaziták elleni hatóanyagok”


title: A Bizottság 456/2013/EU végrehajtási rendelete ( 2013. május 16. ) Horvátország Európai Unióhoz történő csatlakozása következtében a 2535/2001/EK rendelet szerinti tejbehozatali kontingensekkel, valamint a 412/2008/EK és a 431/2008/EK rendelet szerinti marhahús-behozatali kontingensekkel kapcsolatos átmeneti intézkedések megállapításáról

text:
               17.5.2013

               HU

               Az Európai Unió Hivatalos Lapja

               L 133/13

         A BIZOTTSÁG 456/2013/EU VÉGREHAJTÁSI RENDELETE
   (2013. május 16.)
   Horvátország Európai Unióhoz történő csatlakozása következtében a 2535/2001/EK rendelet szerinti tejbehozatali kontingensekkel, valamint a 412/2008/EK és a 431/2008/EK rendelet szerinti marhahús-behozatali kontingensekkel kapcsolatos átmeneti intézkedések megállapításáról
   AZ EURÓPAI BIZOTTSÁG,
   tekintettel Horvátország csatlakozási szerződésére és különösen annak 3. cikke (4) bekezdésére,
   tekintettel Horvátország csatlakozási okmányára és különösen annak 41. cikkére,
   mivel:

               (1)

               Tekintettel arra, hogy Horvátország 2013. július 1-jével csatlakozik az Európai Unióhoz, a tej- és marhahúságazatban átmeneti intézkedéseket kell meghatározni bizonyos behozatali kontingensekre vonatkozóan annak érdekében, hogy a horvátországi importőrök is részesüljenek ezekből a kontingensekből.

               (2)

               A tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról szóló, 2001. december 14-i 2535/2001/EK bizottsági rendelet (1) 2. címe I. fejezetének 2. szakasza előírja, hogy az importengedély-kérelmezőknek a székhelyük szerinti tagállam illetékes hatóságának előzetes jóváhagyásával kell rendelkezniük. Annak érdekében, hogy 2014. január 1-jétől a horvátországi gazdasági szereplők is hozzáférhessenek a 2535/2001/EK rendelet 2. címének I. fejezete és 2. címe III. fejezetének 2. szakasza szerinti behozatali kontingensekhez, e gazdasági szereplők számára lehetővé kell tenni, hogy 2013. április 1. helyett csak 2013. október 1. előtt kelljen benyújtaniuk jóváhagyásra a kérelmet és az azt alátámasztó bizonyítékokat. A horvát hatóságoknak 2013. május 1. helyett 2013. november 1. előtt kell tájékoztatniuk a kérelmezőket a jóváhagyási eljárás eredményéről, és 2013. május 20. helyett 2013. november 15. előtt kell megküldeniük az elfogadott importőrökről készített jegyzékeket a Bizottságnak.

               (3)

               A feldolgozásra szánt fagyasztott marhahúsra vonatkozó behozatali vámkontingens megnyitásáról és kezeléséről szóló, 2008. május 8-i 412/2008/EK bizottsági rendelet (2) évi 63 703 tonna, az Unión belüli feldolgozásra szánt csontos fagyasztott marhahús számára nyitott meg behozatali vámkontingenst minden év július 1-jétől a következő év június 30-ig terjedő időszakra. A 412/2008/EK rendelet 5. cikkének (1) bekezdése szerint az importjogosultságok kérelmezőinek igazolniuk kell, hogy rendelkeznek az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendelet (3) 4. cikke szerinti feldolgozó létesítményi engedéllyel, továbbá igazolniuk kell, hogy az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról szóló, 2006. augusztus 31-i 1301/2006/EK rendelet (4) 5. cikkében említett mindkét referencia-időszak során marhahúst tartalmazó feldolgozott termékek előállításával foglalkoztak. Ami az első feltételt illeti, annak érdekében, hogy importálhassanak a 2013. július 1. és 2014. június 30. közötti időszakban, az importjogosultságok horvátországi kérelmezőinek igazolniuk kell, hogy az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendelet (5) 12. cikke szerinti feldolgozó létesítményként jóváhagyással rendelkeznek az Unióba való kivitelre vonatkozóan. Annak a követelménynek, miszerint a 412/2008/EK rendeletben meghatározott importjogosultsági kérelemhez mellékelni kell a korábbi teljesítményre vonatkozó igazolást, eleget tesz az a kérelmező, aki 2011-ben és 2012-ben a horvát jogszabályoknak megfelelően marhahúst tartalmazó feldolgozott termékeket állított elő Horvátországban.

               (4)

               A szarvasmarhafélék 0202 KN-kód alá tartozó fagyasztott húsára, valamint a 0206 29 91 KN-kód alá tartozó termékekre vonatkozó vámkontingens megnyitásáról és e vámkontingens kezeléséről szóló, 2008. május 19-i 431/2008/EK bizottsági rendelet (6) évi 53 000 tonna fagyasztott szarvasmarhahús számára nyitott meg behozatali vámkontingenst minden év július 1-jétől a következő év június 30-ig tartó időszakra. A 2013. július 1-jétől2014. június 30-ig terjedő kontingensidőszakot illetően meg kell határozni, hogy a horvátországi gazdasági szereplők által az importjogosultságra irányuló kérelemhez mellékelendő bizonyítékok nem vonatkozhatnak a tagállamokból végrehajtott behozatalokra.

               (5)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   A 2535/2001/EK rendeletet érintő átmeneti intézkedések
   (1)   A 2535/2001/EK rendelet 8. cikkétől eltérve a 2014. január 1. és június 30. közötti időszakban történő, az említett rendelet 2. címének I. fejezetében és 2. címe III. fejezetének 2. szakaszában említett kontingensek alá tartozó behozatalokra vonatkozóan megkapják a jóváhagyást azok az importőrök, akik 2013. október 1. előtt kérelmet nyújtanak be Horvátország – ahol székhellyel rendelkeznek és ahol héa céljából regisztrálva vannak – illetékes hatóságaihoz annak bizonyítékával együtt, hogy mind 2011-ben, mind 2012-ben legalább 25 tonnát importáltak Horvátországba vagy exportáltak Horvátországból a Kombinált Nómenklatúra 4. árucsoportjába tartozó tejtermékekből.
   (2)   Az (1) bekezdés alkalmazásában az aktív vagy passzív feldolgozás keretében végrehajtott ügyletek nem tekinthetők behozatalnak vagy kivitelnek.
   (3)   A 2535/2001/EK rendelet 9. cikkétől eltérve az illetékes horvát hatóság 2013. november 1. előtt tájékoztatja a kérelmezőket a jóváhagyási eljárás eredményéről és adott esetben a jóváhagyási számukról. A jóváhagyás 2014. június 30-ig érvényes.
   (4)   A 2535/2001/EK rendelet 10. cikkének (1) bekezdésétől eltérve az illetékes horvát hatóság 2013. november 15. előtt küldi meg – az említett cikk (3) bekezdésének megfelelően – az elfogadott importőrökről készített jegyzékeit a Bizottságnak, amely továbbítja azokat a többi tagállam illetékes hatóságainak.
   2013. november 20. és 30. között csak a valamely jegyzékben szereplő importőrök kérhetnek engedélyt a 2535/2001/EK rendelet 11–14. cikkének megfelelően a 2014. január 1-jétőljúnius 30-ig terjedő időszakban történő behozatalra.
   2. cikk
   A 412/2008/EK rendeletet érintő átmeneti intézkedések
   A 412/2008/EK rendelet 5. cikkétől eltérve a 2013. július 1-jétől2014. június 30-ig tartó behozatali vámkontingens-időszakra vonatkozóan az importjogosultságok horvátországi kérelmezőinek igazolniuk kell, hogy a 854/2004/EK rendelet 12. cikke szerinti feldolgozó létesítményként jóváhagyással rendelkeznek az Unióba való kivitelre vonatkozóan, továbbá igazolniuk kell az illetékes horvát hatóságok felé, hogy az 1301/2006/EK rendelet 5. cikkében említett mindkét referencia-időszak során marhahúst tartalmazó feldolgozott termékek előállításával foglalkoztak, a horvát jogszabályoknak megfelelően.
   3. cikk
   A 431/2008/EK rendeletet érintő átmeneti intézkedések
   A 431/2008/EK rendelet 4. cikkének (1) bekezdésétől eltérve a 2013. július 1-jén kezdődő kontingensidőszakra vonatkozóan az importjogosultságok horvátországi kérelmezőinek igazolniuk kell az illetékes horvát hatóságok felé, hogy a 0201, 0202, 0206 10 95 vagy 0206 29 91 KN-kód alá tartozó marhahúsból 2012. május 1. és 2013. április 30. között egy bizonyos mennyiséget maguk vagy az irányadó horvát vámjogi előírások értelmében mások az ő nevükben behoztak, a tagállamokból származó behozatal kivételével. Ez a mennyiség tekintendő a referenciamennyiségnek.
   4. cikk
   Hatálybalépés
   Ez a rendelet Horvátország csatlakozási szerződésének hatálybalépése esetén, annak hatálybalépése napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. május 16-án.

            a Bizottság részéről

            az elnök

         José Manuel BARROSO

      (1)  HL L 341., 2001.12.22., 29. o.

      (2)  HL L 125., 2008.5.9., 7. o.

      (3)  HL L 139., 2004.4.30., 55. o.

      (4)  HL L 238., 2006.9.1., 13. o.

      (5)  HL L 139., 2004.4.30., 206. o.

      (6)  HL L 130., 2008.5.20., 3. o.


title: A Tanács 1252/2009/EU végrehajtási rendelete ( 2009. december 18. ) a Kínai Népköztársaságból származó puhított bőr behozatalára végleges dömpingellenes vám kivetéséről szóló 1338/2006/EK rendelet új exportőrre vonatkozó felülvizsgálatának lezárásáról, az ezen ország egyik exportőrétől származó behozatalra vonatkozó dömpingellenes vám visszamenőleges hatályú megállapításáról és kivetéséről, valamint az e behozatalra vonatkozó nyilvántartásba vételi kötelezettség megszüntetéséről

text:
               19.12.2009

               HU

               Az Európai Unió Hivatalos Lapja

               L 338/12

      A TANÁCS 1252/2009/EU VÉGREHAJTÁSI RENDELETE

   (2009. december 18.)
   a Kínai Népköztársaságból származó puhított bőr behozatalára végleges dömpingellenes vám kivetéséről szóló 1338/2006/EK rendelet „új exportőrre” vonatkozó felülvizsgálatának lezárásáról, az ezen ország egyik exportőrétől származó behozatalra vonatkozó dömpingellenes vám visszamenőleges hatályú megállapításáról és kivetéséről, valamint az e behozatalra vonatkozó nyilvántartásba vételi kötelezettség megszüntetéséről
   AZ EURÓPAI UNIÓ TANÁCSA,
   tekintettel az Európa Unió működéséről szóló szerződésre,
   tekintettel az Európai Közösségben tagsággal nem rendelkező országokból érkező dömpingelt behozatallal szembeni védelemről szóló, 1995. december 22-i 384/96/EK tanácsi rendeletre (1) (a továbbiakban: alaprendelet) és különösen annak 11. cikke (4) bekezdésére,
   tekintettel az Európai Bizottság javaslatára, amelyet a tanácsadó bizottsággal folytatott konzultációt követően nyújtott be,
   mivel:
   1.   A HATÁLYBAN LÉVŐ INTÉZKEDÉSEK

               (1)

               A Tanács egy vizsgálatot (a továbbiakban: eredeti vizsgálat) követően az 1338/2006/EK rendelettel (2) végleges dömpingellenes vámot vetett ki a Kínai Népköztársaságból (a továbbiakban: Kína) származó puhított bőr behozatalára. A hatályos intézkedések 58,9 %-os végleges, országosan alkalmazandó értékvámot határoznak meg.

         2.   A JELENLEGI VIZSGÁLAT

   a)   Felülvizsgálati kérelem

               (2)

               A végleges dömpingellenes intézkedések meghozatalát követően a Bizottsághoz kérelem érkezett egy, az alaprendelet 11. cikkének (4) bekezdése szerinti, „új exportőrre” vonatkozó felülvizsgálat megindítására. A kérelem azon az állításon alapult, hogy az exportáló termelő, a Henan Prosper Skins and Leather Enterprise Co. Ltd. (a továbbiakban: kérelmező)

                           (i)

                           az eredeti vizsgálati időszak ideje alatt, illetve azt megelőzően nem exportált puhított bőrt;

                           (ii)

                           nem állt egyetlen olyan exportáló termelővel sem kapcsolatban, amelyre az 1338/2006/EK rendelet intézkedései vonatkoznak;

                           (iii)

                           az eredeti vizsgálati időszak lejártát követően kezdett el puhított bőrt exportálni az Unióba;

                           (iv)

                           az alaprendelet 2. cikke (7) bekezdésének c) pontjában meghatározott piacgazdasági feltételeknek megfelelően működik, illetve az alaprendelet 9. cikke (5) bekezdésének megfelelően egyéni elbánást kérelmez.

         b)   Az „új exportőrre” vonatkozó felülvizsgálat megindítása

               (3)

               A Bizottság megvizsgálta a kérelmező által benyújtott, első látásra helytálló bizonyítékot, és úgy ítélte meg, hogy az alaprendelet 11. cikkének (4) bekezdése értelmében elegendő a felülvizsgálat megindításához. A tanácsadó bizottsággal folytatott konzultációt követően, valamint az után, hogy az érintett uniós gazdasági ágazat lehetőséget kapott észrevételei megtételére, a Bizottság az 573/2009/EK rendelettel (3) kezdeményezte az 1338/2006/EK rendelet felülvizsgálatát a kérelmező vonatkozásában.

               (4)

               Az 573/2009/EK rendelet 2. cikkének megfelelően az 1338/2006/EK rendelettel a kérelmező által gyártott puhított bőr behozatalára kivetett dömpingellenes vámot a Bizottság hatályon kívül helyezte. Az alaprendelet 14. cikke (5) bekezdésének megfelelően a vámhatóságok egyúttal utasítást kaptak a kérelmező által gyártott puhított bőr behozatalának nyilvántartásba vételéhez szükséges megfelelő lépések megtételére.

         c)   Az érintett termék

               (5)

               A jelen felülvizsgálatban érintett termék az eredeti vizsgálatban meghatározott puhított bőr, azaz a Kínai Népköztársaságból származó, jelenleg a 4114 10 10 és a 4114 10 90 KN-kód alá tartozó puhított bőr, illetve samoa kombinációval kikészített bőr, kiszabva is, beleértve a crust puhított bőrt és a crust samoa kombinációval kikészített bőrt (a továbbiakban: puhított bőr).

         d)   Az érintett felek

               (6)

               A Bizottság hivatalosan értesítette az uniós gazdasági ágazatot, a kérelmezőt és az exportáló ország képviselőit a felülvizsgálat megindításáról. Az érdekelt feleknek lehetőségük nyílt álláspontjuk írásbeli ismertetésére és meghallgatáson való részvételre.

         e)   A felülvizsgálati időszak

               (7)

               A dömpingre vonatkozó vizsgálat a 2008. július 1. és 2009. június 30. közötti időszakra (a továbbiakban: felülvizsgálati időszak) vonatkozott.

         3.   AZ EGYÜTTMŰKÖDÉS MEGTAGADÁSA ÉS AZ „ÚJ EXPORTŐRRE” VONATKOZÓ FELÜLVIZSGÁLAT IRÁNTI KÉRELEM VISSZAVONÁSA

               (8)

               A Bizottság kiküldte a kérdőívet a kérelmezőnek, és a megadott határidőn belül megkapta rá a választ. A kérelmező kérdőívre adott válaszának helyszíni ellenőrzése során a kérelmező az alaprendelet 18. cikke (1) bekezdésének értelmében hamis és félrevezető információkat szolgáltatott. A kérelmező úgy döntött továbbá, hogy mindennemű együttműködést beszüntet, ezért az ellenőrzést félbe kellett hagyni. A kérelmező 2009. szeptember 22-én hivatalosan visszavonta az „új exportőrre” vonatkozó felülvizsgálat iránti kérelmét.

               (9)

               A Bizottság tájékoztatta a kérelmezőt, hogy az általa szolgáltatott információt nem tekinti megbízhatónak, és ezért elutasítja, továbbá felkérte a kérelmezőt, hogy az alaprendelet 18. cikke (4) bekezdésének értelmében a meghatározott határidőn belül szolgáljon további magyarázatokkal. A kérelmező nem tett eleget a felkérésnek.

               (10)

               A fent leírt körülmények ismeretében – a kérelem visszavonása ellenére – indokolt volt hivatalból folytatni a vizsgálatot, és az alaprendelet 18. cikkének értelmében a rendelkezésre álló tényekre alapozni a kérelmezőre vonatkozó megállapításokat.

               (11)

               Egyéb információk hiányában a kérelmezőre vonatkozó vámtételt az országosan alkalmazandó vámnak megfelelő szinten kell megállapítani.

         4.   A VIZSGÁLAT LEZÁRÁSA ÉS A DÖMPINGELLENES VÁM VISSZAMENŐLEGES HATÁLYÚ MEGÁLLAPÍTÁSA

               (12)

               A fenti megállapítások fényében a Bizottság arra a következtetésre jutott, hogy a Henan Prosper Skins & Leather Enterprise Co., Ltd. által gyártott és az Unióba exportra értékesített, a Kínai Népköztársaságból származó, jelenleg a 4114 10 10 és a 4114 10 90 KN-kód alá tartozó puhított bőr, illetve samoa kombinációval kikészített bőr – kiszabva is, illetve beleértve a crust puhított bőrt és a crust samoa kombinációval kikészített bőrt – (kiegészítő TARIC-kód A957) Unióba irányuló behozatalára alkalmazni kell az 1338/2006/EK rendelet által a Kínai Népköztársaság „valamennyi vállalatára” elrendelt dömpingellenes vám mértékének megfelelő mértékű dömpingellenes vámot, és az említett dömpingellenes vámtételt ismételten ki kell vetni az érintett termék behozatalára, amelyre az 573/2009/EK rendelet 3. cikke nyilvántartásba vételi kötelezettséget írt elő, illetve visszamenőleges hatállyal meg kell azt állapítani.

         5.   AZ INTÉZKEDÉSEK KÖZZÉTÉTELE ÉS IDŐTARTAMA

               (13)

               A kérelmezőt, az uniós gazdasági ágazatot és az exportáló ország képviselőit értesítették a fenti következtetésekhez vezető alapvető tényekről és megfontolásokról, és lehetőséget biztosítottak számukra észrevételeik megtételére. Nem érkezett olyan jellegű észrevétel, mely indokolttá tette volna a fent említett következtetések módosítását.

               (14)

               Ez a felülvizsgálat nem érinti az 1338/2006/EK rendelet által előírt intézkedéseknek az alaprendelet 11. cikkének (2) bekezdése szerinti hatályvesztésidőpontját,

         ELFOGADTA EZT A RENDELETET:
   1. cikk
   1.   E rendelet lezárja az 573/2009/EK rendelettel megindított, új exportőrre vonatkozó felülvizsgálatot, és az 1338/2006/EK rendelet 1. cikkének (2) bekezdése értelmében a Kínai Népköztársaság „valamennyi vállalatára” alkalmazandó dömpingellenes vám mértékének megfelelő dömpingellenes vámot vet ki az 573/2009/EK rendelet 1. cikkében meghatározott behozatalra.
   2.   Az 1338/2006/EK rendelet 1. cikkének (2) bekezdése értelmében a Kínai Népköztársaság „valamennyi vállalatára” alkalmazandó dömpingellenes vám mértékének megfelelő dömpingellenes vámot a puhított bőrnek az 573/2009/EK rendelet 3. cikke szerint nyilvántartásba vett behozatala után a Tanács 2009. július 3-i hatállyal megállapítja.
   3.   A Tanács ezúton utasítja a vámhatóságokat arra, hogy szüntessék meg az 573/2009/EK i rendelet 3. cikke értelmében történő nyilvántartásba vételt.
   4.   Eltérő rendelkezés hiányában a vámtételekre vonatkozó hatályos rendelkezéseket kell alkalmazni.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. december 18-án.

            a Tanács részéről

            az elnök

         Å. TORSTENSSON

      (1)  HL L 56., 1996.3.6., 1. o.

      (2)  HL L 251., 2006.9.14., 1. o.

      (3)  A Bizottság 573/2009/EK rendelete (2009. június 29. ) a Kínai Népköztársaságból származó puhított bőr behozatalára végleges dömpingellenes vám kivetéséről és a kivetett ideiglenes vám végleges beszedéséről szóló 1338/2006/EK tanácsi rendelet új exportőrre vonatkozó felülvizsgálatának megindításáról, az ezen ország egyik exportáló gyártójától származó behozatalra vonatkozó vám hatályon kívül helyezéséről, valamint az e behozatalra vonatkozó nyilvántartásba vételi kötelezettségről (HL L 172., 2009.7.2., 3. o.)


title: A Bizottság (EU) 2016/665 végrehajtási rendelete (2016. április 26.) egyes áruk Kombinált Nómenklatúra szerinti besorolásáról

text:
                  29.4.2016

                  HU

                  Az Európai Unió Hivatalos Lapja

                  L 115/22

            A BIZOTTSÁG (EU) 2016/665 VÉGREHAJTÁSI RENDELETE
      (2016. április 26.)
      egyes áruk Kombinált Nómenklatúra szerinti besorolásáról
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
      mivel:

                  (1)

                  A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

                  (2)

                  A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

                  (3)

                  Az említett általános szabályok értelmében a mellékletben szereplő táblázat 1. oszlopában leírt árukat a táblázat 3. oszlopában feltüntetett indokok alapján a 2. oszlopban megjelölt KN-kód alá kell besorolni.

                  (4)

                  Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

                  (5)

                  Az e rendeletben előírt intézkedések összhangban vannak a Vámkódexbizottság véleményével,

            ELFOGADTA EZT A RENDELETET:
      1. cikk
      A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában megjelölt KN-kód alá kell besorolni.
      2. cikk
      Az e rendelet rendelkezéseivel összhangban nem álló kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
      3. cikk
      Ez a rendelet az Európai Unió Hivatalos Lapjában való kihirdetését követő huszadik napon lép hatályba.

         Ez a rendelet teljes egészében kötelező és közvetlenül alkalmazandó valamennyi tagállamban.
         Kelt Brüsszelben, 2016. április 26-án.

               a Bizottság részéről,

               az elnök nevében,

            Stephen QUEST

               adóügyi és vámuniós főigazgató

         (1)  HL L 256., 1987.9.7., 1. o.

         (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).

         MELLÉKLET

                     Árumegnevezés

                     Besorolás
                     (KN-kód)

                     Indokolás

                     (1)

                     (2)

                     (3)

                     Forró, olvasztott ragasztó fához és más anyagokhoz történő alkalmazására tervezett kézi elektromos készülék (úgynevezett „ragasztópisztoly”). A készülék műanyagból készült és cserélhető, nem nemesfémből gyártott fúvókával rendelkezik. A fúvóka állítható, ezáltal a ragasztó adagolása szabályozható.
                     Bekapcsolt állapotban a termosztáttal szabályozott elosztócső felmelegszik, majd (legfeljebb 207 Celsius-fokos hőmérséklet alkalmazásával) felmelegíti a cserélhető ragasztórudat. A ragasztó megpuhul és alkalmazhatóvá válik a ragasztani kívánt anyagokra.
                     Az eszközt elsősorban szakemberek általi használatra tervezték, például a csomagolóiparban, a bútoriparban vagy állványok összeszerelése során.
                     Lásd a képet (*).

                     8419 89 98

                     A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 3. pontja, valamint a 8419 , a 8419 89  és a 8419 89 98  KN-kód szövegezése határozza meg.
                     A 8205  vtsz. alá történő besorolás – mint máshol nem említett, nem nemesfémből készült kéziszerszám – kizárt, mivel a készülék funkciója a 84. fejezetben kerül meghatározásra.
                     A 8424  vtsz. alá történő besorolás – mint folyadék vagy por kilövésére, szórására vagy porlasztására szolgáló mechanikus készülék vagy szórópisztoly – szintén kizárt, mivel a készülék nem lövi ki, nem szórja és nem is porlasztja a ragasztót.
                     A 8516  vtsz. alá történő besorolás – mint elektrotermikus háztartási készülék – szintén kizárt, mivel az eszközt nem otthoni, hanem szakemberek általi használatra tervezték (lásd még a 8516  vámtarifaszámhoz tartozó HR-magyarázat (E) részét.
                     A 8465  vtsz. alá történő besorolás – mint fa megmunkálására szolgáló szerszámgép – szintén kizárt, mivel a készülék nem alkalmas fa megmunkálására. Emellett nem másik gépre felszerelt, hanem kézben tartott készülékről van szó (lásd még a 8465  vámtarifaszámhoz tartozó HR-magyarázatot).
                     A készüléket anyagok melegítéssel elért hőmérséklet-változás által való kezelésére tervezték – ez tekinthető az elsődleges funkciójának (mely a 8419  vtsz. alá tartozik) –, valamint a ragasztó adagolásának a szabályozására és a ragasztó alkalmazására (melyek egyedi, máshol nem említett funkciók).
                     Ezért a terméket a 8419 89 98  KN-kód alá, anyagok kezelésére szolgáló, elektromos fűtésű, más gépként kell besorolni.

            (*)  A kép csupán tájékoztató jellegű.


title: A Bizottság 786/2012/EU végrehajtási rendelete ( 2012. augusztus 30. ) a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról szóló 951/2006/EK rendelet módosításáról és helyesbítéséről

text:
               1.9.2012

               HU

               Az Európai Unió Hivatalos Lapja

               L 235/1

         A BIZOTTSÁG 786/2012/EU VÉGREHAJTÁSI RENDELETE
   (2012. augusztus 30.)
   a cukorágazatban harmadik országokkal folytatott kereskedelem tekintetében a 318/2006/EK tanácsi rendelet végrehajtására vonatkozó részletes szabályok megállapításáról szóló 951/2006/EK rendelet módosításáról és helyesbítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 134. cikkére, 161. cikke (3) bekezdésére, 170. cikkére és 192. cikke (2) bekezdésére, összefüggésben annak 4. cikkével,
   mivel:

               (1)

               A közös piacszervezésnek, a közvetlen kifizetések rendszerének, a mezőgazdasági termékek promóciójának, valamint a legkülső régiókra és a kisebb égei-tengeri szigetekre alkalmazandó rendszereknek a végrehajtásával összefüggésben a Bizottsághoz eljuttatandó információk és dokumentumok tagállamok általi továbbítására vonatkozó részletes szabályok megállapításáról szóló, 2009. augusztus 31-i 792/2009/EK bizottsági rendelet (2) közös szabályokat állapít meg a tagállami illetékes hatóságok által a Bizottsághoz eljuttatandó információk és dokumentumok továbbításával kapcsolatban. Az említett szabályok egyebek mellett kötelezővé teszik a tagállamok számára a Bizottság által rendelkezésre bocsátott információs rendszerek használatát, és szabályozzák az értesítések küldésére jogosult hatóságok vagy személyek hozzáférési jogainak validálását. Ezenkívül a szóban forgó rendelet közös elveket állapít meg az információs rendszerek tekintetében a dokumentumok mindenkori hitelességének, teljességének és olvashatóságának biztosítására, továbbá rendelkezik a személyes adatok védelméről.

               (2)

               A 792/2009/EK rendelet értelmében az információs rendszereknek az említett rendelettel összhangban történő használatára vonatkozó kötelezettséget bele kell foglalni a konkrét értesítési kötelezettséget előíró rendeletekbe.

               (3)

               A Bizottság olyan információs rendszert fejlesztett ki, amely lehetővé teszi, hogy a dokumentumok kezelése és az eljárások lebonyolítása a Bizottság belső munkafolyamataiban és a közös agrárpolitika végrehajtásában részt vevő hatóságokkal való kapcsolattartásban egyaránt elektronikus úton történjék. E rendszeren keresztül számos értesítési kötelezettség teljesíthető a 792/2009/EK rendelettel összhangban, különösen a 951/2006/EK bizottsági rendeletben (3) előírt kötelezettségek.

               (4)

               A hatékony igazgatás érdekében és az eddigi tapasztalatokat figyelembe véve egyes értesítéseket indokolt egyszerűsíteni vagy pontosan meghatározni a 951/2006/EK rendeletben, illetőleg törölni abból.

               (5)

               Az egyértelműség érdekében kívánatos kifejezetten előírni, hogy a mezőgazdasági termékekre vonatkozó behozatali és kiviteli engedélyek és előzetes rögzítési igazolások rendszerének alkalmazására kialakított részletes közös szabályok megállapításáról szóló, 2008. április 23-i 376/2008/EK bizottsági rendelet (4) alkalmazandó a 951/2006/EK rendeletben meghatározott engedélyekre, ha az utóbbi rendelet másképp nem rendelkezik.

               (6)

               Az izoglükóztermékek nem szerepelnek a 376/2008/EK rendelet II. melléklete II. részének C. pontjában, ezért nincs szükség kiviteli engedélyre az uniós piacon szabad forgalomban lévő és „nem kvótán felülinek” tekintett, visszatérítés nélkül exportálandó izoglükóz kivitele esetében. Ennek meg kell jelennie a 951/2006/EK rendelet 7. cikkében, amelyből valamennyi, az izoglükózra történő hivatkozást el kell hagyni.

               (7)

               Az 1234/2007/EK rendelet 61. cikke első bekezdésének d) pontja szerint azt a cukor- vagy izoglükóz-mennyiséget, amelyet a hivatkozott rendelet 56. cikkében említett kvótán felül állítottak elő, csak a Bizottság által megállapítandó mennyiségi korlátozáson belül lehet exportálni. A Bizottságnak a mennyiségi korlátozások meghatározásakor tiszteletben kell tartania a Szerződés 218. cikke értelmében megkötött megállapodásokból származó kötelezettségvállalásokat.

               (8)

               Nagy mennyiségű kvótán felüli cukor uniós előállításakor, különösen, ha ehhez magas világpiaci árak is társulnak, a cukorgyártók által benyújtott, kiviteli engedély iránti kérelmekben szereplő mennyiségek jelentősen meghaladhatják a rendelkezésre álló mennyiségeket. A kiviteli engedélyekért folytatott, a gazdasági szereplők közötti erős verseny ahhoz vezethet, hogy egyes gazdasági szereplők olyan mennyiségekre is kiviteli engedélyt kérnek, amelyek meghaladják az adott gazdasági évben általuk előállított kvótán felüli cukor tényleges mennyiségét. Az ilyen spekulatív magatartás azt okozhatja, hogy csökkennek az Unió kiviteli lehetőségei a kvótán felüli cukor tekintetében, és növekszik a nyomás a kvótán felüli cukor uniós piacára, így növelve annak a veszélyét is, hogy cukortöbblet halmozódik fel.

               (9)

               A 376/2008/EK rendelet 8. cikke értelmében az engedélyekből vagy tanúsítványokból származó jogokat érvényességi idejük alatt az engedélyes egyszer átruházhatja. A cukorgyártók részéről gyakorolt spekulatív magatartás kockázatainak csökkentése érdekében a kvótán felüli cukor esetében helyénvaló megtiltani a kiviteli engedélyek átruházását.

               (10)

               A baromfihús- és tojáságazatra, valamint az ovalbuminra vonatkozó kiegészítő importvámrendszer végrehajtására és az irányadó árak meghatározásáról, valamint a 163/67/EGK rendelet hatályon kívül helyezéséről szóló, 1995. június 28-i 1484/95/EK bizottsági rendelet (5) 3. cikkének (4) bekezdése, valamint a tej- és tejtermékágazatban kivetett kiegészítő importvámokkal kapcsolatos rendelkezések alkalmazására vonatkozó részletes szabályok megállapításáról szóló, 2007. május 8-i 504/2007/EK bizottsági rendelet (6) 4. cikkének (4) bekezdése határozza meg az érintett importőrök számára azt a határidőt, ameddig bizonyítaniuk kell, hogy a szóban forgó szállítmányt olyan feltételek mellett értékesítették, amelyek alátámasztják a bejelentett CIF-importár valódiságát. A különböző ágazatokban fennálló kiegészítő importvámokra alkalmazandó végrehajtási szabályok harmonizációja érdekében helyénvaló összehangolni a 951/2006/EK rendelet 38. cikkének (4) bekezdését az 1484/95/EK rendelet 3. cikkének (4) bekezdésével és az 504/2007/EK rendelet 4. cikkének (4) bekezdésével.

               (11)

               A 951/2006/EK rendelet 34. cikkének (3) bekezdése előírja, hogy a tagállamok minden hónapban bocsássák a Bizottság rendelkezésére a melasz világpiacával kapcsolatos információkat. A tapasztalatok azt mutatják, hogy a melaszpiac jellegzetességeiből fakadóan nehéz ilyen információkat beszerezni, és a legtöbb tagállam nem tud lényeges információkkal szolgálni. Ezért helyénvaló ezt az értesítési kötelezettséget elhagyni.

               (12)

               Az 1006/2011/EU bizottsági végrehajtási rendelettel (7) módosított, a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendelet (8) I. mellékletének 17. fejezete olyan új KN-kódokat tartalmaz különböző nyerscukortermékekre vonatkozóan, amelyek eltérnek a 951/2006/EK rendeletben említett kódoktól. A jogi egyértelműség érdekében az említett új kódoknak meg kell jelenniük a 951/2006/EK rendelet 42. cikkében.

               (13)

               E módosítások alkalmából helyénvaló helyesbíteni egy belső hivatkozással kapcsolatos, nyilvánvaló hibát.

               (14)

               A 951/2006/EK rendeletet ezért ennek megfelelően módosítani és helyesbíteni kell.

               (15)

               Az átláthatóság és az egyenlő bánásmód miatt helyénvaló e rendeletet a 2012–2013-as gazdasági év kezdetétől alkalmazni. Az érintettek jogos elvárásainak tiszteletben tartása érdekében azonban indokolt a 951/2006/EK rendelet 12a. cikke (3) bekezdésének helyesbítését visszamenőleges hatállyal azon módosító jogszabály hatálybalépésének dátumától alkalmazni, amelyik a téves hivatkozást a 951/2006/EK rendeletbe bevezette, azaz a 910/2008/EK bizottsági rendelet (9) hatálybalépésének dátumától.

               (16)

               A mezőgazdasági piacok közös szervezésével foglalkozó irányítóbizottság az elnöke által kitűzött határidőn belül nem nyilvánított véleményt,

         ELFOGADTA EZT A RENDELETET:
   1. cikk
   A 951/2006/EK rendelet módosításai
   A 951/2006/EK rendelet a következőképpen módosul:

               1.

               Az 1. cikk helyébe a következő szöveg lép:
               „1. cikk
               Hatály
               (1)   Ez a rendelet, összhangban az 1234/2007/EK tanácsi rendelet (10) III. részével, meghatározza a cukorágazatban a behozatali és kiviteli engedélyek rendszerének alkalmazására, az export-visszatérítések megadására és – különös tekintettel a kiegészítő behozatali vámok alkalmazására – az import irányítására vonatkozó különös részletes szabályokat.
               (2)   Amennyiben e rendelet másként nem rendelkezik, a 376/2008/EK bizottsági rendeletet (11) kell alkalmazni.

               2.

               A 7. és a 7a. cikk helyébe a következő szöveg lép:
               „7. cikk
               Kiviteli engedély cukor tekintetében, visszatérítés nélkül
               Amennyiben az uniós piacon szabad forgalomban lévő és »nem kvótán felülinek« tekintett cukor visszatérítés nélkül kerül kivitelre, az engedély iránti kérelem és az engedély 20. szakasza tartalmazza a melléklet C. részében felsorolt bejegyzések egyikét.
               7a. cikk
               Kiviteli engedély kvótán felüli kivitel tekintetében
               (1)   Az 5. cikktől eltérően az 1234/2007/EK rendelet 61. cikke első bekezdésének d) pontjában említett mennyiségi korlátozáson belül a kvótán felüli izoglükóz kivitele kiviteli engedély bemutatásához kötött.
               (2)   A 376/2008/EK rendelet 8. cikkétől eltérve a kvótán felüli cukor tekintetében kiállított kiviteli engedélyekből származó jogok nem átruházhatóak.”

               3.

               A 7c. cikk (1) bekezdésének első albekezdése helyébe a következő szöveg lép:
               „(1)   A tagállamok minden hétfőn értesítik a Bizottságot azokról a cukor- és/vagy izoglükóz-mennyiségekről, amelyekre a megelőző héten kiviteli engedély iránti kérelmek érkeztek.”

               4.

               A 9. cikk (4) bekezdésének helyébe a következő szöveg lép:
               „(4)   A kérelmezők az (1) bekezdés a) pontja szerinti százalékos elfogadási aránynak az Európai Unió Hivatalos Lapjában történő közzétételét követő hét végéig visszavonhatják az engedély iránti kérelmüket, ha ez az arány 80 %-nál kisebb. A tagállamok ezt követően felszabadítják a biztosítékot.”

               5.

               Az V. fejezet címének helyébe a következő szöveg lép:
               „A KIVITELI ENGEDÉLYEKRE VONATKOZÓ KIEGÉSZÍTŐ SZABÁLYOK”.

               6.

               A 11. cikk helyébe a következő szöveg lép:
               „11. cikk
               Kiviteli engedélyek kérelmezése és kibocsátása
               (1)   A 1701 KN-kód alá tartozó cukor 10 tonnát meghaladó mennyiségeire vonatkozó kiviteli engedélyek az alábbiak szerint kerülnek kibocsátásra:

                           a)

                           a kérelem benyújtását követő ötödik munkanapon;

                           b)

                           olyan kiviteli engedélyek esetében, amelyeknél a visszatérítést előzetesen rögzítették, a kérelem benyújtását követő ötödik munkanapon, kivéve, ha a Bizottság időközben a 9. cikk (1) bekezdése szerinti egyedi intézkedést hoz.

                     Az első albekezdés nem alkalmazandó a következőkre:

                           a)

                           kandiscukor;

                           b)

                           ízesített cukor és színezőanyag hozzáadásával előállított cukor.

                     (2)   Amennyiben az (1) bekezdés első albekezdése szerinti termékekre vonatkozó engedély iránti kérelem 10 tonnát meg nem haladó mennyiségekre vonatkozik, az érintett fél egynél több ilyen kérelmet nem nyújthat be ugyanazon a napon és ugyanannál az illetékes hatóságnál.”

               7.

               A 17., a 18. és a 19. cikk helyébe a következő szöveg lép:
               „17. cikk
               A kibocsátott kiviteli engedélyekre vonatkozó értesítés
               (1)   A tagállamok minden hónap 15. napjáig értesítik a Bizottságot az előző hónap tekintetében azokról a mennyiségekről, amelyekre vonatkozóan a 7. cikk értelmében engedélyeket bocsátottak ki.
               (2)   Azokban az időszakokban, amikor export-visszatérítést nyújtanak a cukorágazatban, a tagállamok minden hónap 15. napjáig értesítik a Bizottságot a megelőző hónap tekintetében:

                           a)

                           azon mennyiségekről, amelyekre engedélyeket bocsátottak ki, az 1234/2007/EK rendelet 164. cikke (2) bekezdésének a) pontja szerint megállapított export-visszatérítések összegével együtt, a következők szerint lebontva:

                                       —

                                       a 1701 91 00, a 1701 99 10 és a 1701 99 90 KN-kód alá tartozó cukortermékek,

                                       —

                                       a 1701 12 90, a 1701 13 90 és a 1701 14 90 KN-kód alá tartozó tel quel nyerscukor,

                                       —

                                       a 1702 90 71, a 1702 90 95 és a 2106 90 59 KN-kód alá tartozó szacharózszirup, fehér cukorban kifejezve,

                                       —

                                       a 1702 40 10, a 1702 60 10, a 1702 90 30 és a 2106 90 30 KN-kód alá tartozó izoglükóz, szárazanyagban kifejezve;

                           b)

                           a 1701 99 10 KN-kód alá tartozó fehér cukor azon mennyiségéről, amelyre engedélyt bocsátottak ki, az 1234/2007/EK rendelet 164. cikke (2) bekezdésének b) pontja szerint megállapított export-visszatérítések összegével együtt;

                           c)

                           az 1234/2007/EK rendelet 164. cikke (2) bekezdésének a) pontja szerint megállapított export-visszatérítések megfelelő összegével együtt a fehér cukor azon mennyiségéről, továbbá a nyerscukor és a szacharózszirup fehér cukorban kifejezett azon mennyiségéről, illetve az izoglükóz szárazanyagban kifejezett azon mennyiségéről, amelyre kiviteli engedélyt bocsátottak ki, az említett rendelet I. melléklete X. részének b) pontjában említett termékek formájában történő kivitel tekintetében.

                     18. cikk
               A kivitt mennyiségekre vonatkozó értesítés
               (1)   A tagállamok minden egyes naptári hónap tekintetében és legkésőbb a kérdéses naptári hónapot követő harmadik naptári hónap végén értesítik a Bizottságot a fehér cukorként vagy feldolgozott termékként kivitt, kvóta szerinti cukor mennyiségéről fehér cukorban kifejezve, melynek tekintetében kiviteli engedélyt bocsátottak ki a nemzetközi egyezmények vagy más kiegészítő programok szerinti uniós és nemzeti élelmiszersegély végrehajtására, illetve más ingyenes élelmiszer-ellátásra vonatkozó uniós intézkedések végrehajtására.
               (2)   Azokban az időszakokban, amikor export-visszatérítést nyújtanak a cukorágazatban, a tagállamok a megelőző naptári hónap tekintetében legkésőbb az egyes naptári hónapok végén értesítik a Bizottságot a 376/2008/EK rendelet 7. cikkének (4) és (5) bekezdésével összhangban kivitt, a 17. cikk (2) bekezdésének b) pontjában említett fehér cukor mennyiségéről.
               (3)   Azokban az időszakokban, amikor export-visszatérítést nyújtanak a cukorágazatban, a tagállamok minden egyes naptári hónap tekintetében és legkésőbb a kérdéses naptári hónapot követő harmadik naptári hónap végén értesítik a Bizottságot:

                           a)

                           a 612/2009/EK rendelet 4. cikke (2) bekezdésében említett kivitel esetében a fehér cukorban kifejezett cukor- és szacharózszirup-mennyiségről, illetve a szárazanyagban kifejezett izoglükóz-mennyiségről, melyet további feldolgozás nélkül exportáltak, a megfelelő visszatérítés összegével együtt;

                           b)

                           az 1234/2007/EK rendelet 164. cikke (2) bekezdésének a) pontja szerint megállapított export-visszatérítések megfelelő összegével együtt a fehér cukor azon mennyiségéről, továbbá a nyerscukor és szacharózszirup fehér cukorban kifejezett azon mennyiségéről, illetve az izoglükóz szárazanyagban kifejezett azon mennyiségéről, melyet az említett rendelet XX. mellékletének IV. részében és az 578/2010/EU bizottsági rendelet (12) II. mellékletében említett termékek formájában exportáltak.

                     Az első albekezdés b) pontjában említett értesítéseket külön kell benyújtani a Bizottságnak minden egyes, a kérdéses feldolgozott termékre alkalmazandó rendelet tekintetében.
               19. cikk
               A behozatali engedélyekre vonatkozó értesítés
               A tagállamok értesítik a Bizottságot a harmadik országokból importált és a 2913/92/EGK rendelet 116. cikkében említett aktív feldolgozási rendszer szerint kompenzációs termékként exportált cukor mennyiségéről. Az értesítést minden egyes gazdasági évre vonatkozóan meg kell tenni. Az értesítést legkésőbb a kérdéses gazdasági évet követő második naptári hónap végén kell benyújtani.

               8.

               A 21. cikk helyébe a következő szöveg lép:
               „21. cikk
               Az értesítés módja
               Az e rendeletben előírt tagállami értesítéseket a következőképpen kell benyújtani:

                           a)

                           2012. december 31-ig elektronikus úton, a Bizottság által a tagállamok rendelkezésére bocsátott módszerek szerint;

                           b)

                           2013. január 1-jétől a 792/2009/EK bizottsági rendelettel (13) összhangban.

               9.

               A 23. cikkben a bevezető mondat helyébe a következő szöveg lép:
               „A világpiacon rendelkezésre álló legkedvezőbb vásárlási lehetőségek megállapításakor figyelembe kell venni az alábbiakra vonatkozó lényeges információkat, melyek közvetlenül vagy a tagállamok illetékes ügynökségei révén jutnak el a Bizottsághoz:”.

               10.

               A 29. cikkben a bevezető mondat helyébe a következő szöveg lép:
               „A világpiacon rendelkezésre álló legkedvezőbb vásárlási lehetőségek megállapításakor figyelembe kell venni az alábbiakra vonatkozó lényeges információkat:”.

               11.

               A 34. cikk (3) bekezdését el kell hagyni.

               12.

               A 38. cikk (4) bekezdésének helyébe a következő szöveg lép:
               „(4)   Az importőrnek a szóban forgó termék értékesítésétől számítva két hónap áll rendelkezésére – a szabad forgalomba bocsátáshoz benyújtott vámáru-nyilatkozat elfogadásának keltétől számított kilenc hónapos határidőn belül – annak bizonyítására, hogy a szállítmányt olyan feltételek mellett értékesítették, amelyek alátámasztják a (2) bekezdésben említett árak valódiságát. E határidők valamelyikének be nem tartása a benyújtott biztosíték elvesztését vonja maga után. A kilenc hónapos határidőt az importőr megfelelően indokolt kérését követően az illetékes hatóság azonban legfeljebb három hónappal meghosszabbíthatja.
               A benyújtott biztosíték akkor szabadítható fel, ha az illetékes hatóságok számára elfogadható módon benyújtják az értékesítési feltételekről szóló bizonyítékot. Ellenkező esetben a biztosítékot a kiegészítő vám ellentételezéseként visszatartják.”

               13.

               A 42. cikk helyébe a következő szöveg lép:
               „42. cikk
               Számítási módszerek
               (1)   Amennyiben az 1234/2007/EK rendelet IV. melléklete B.III. szakaszával összhangban meghatározott importált nyerscukorhozam eltér a szabványos minőségre megállapított hozamtól, a 1701 12 10, a 1701 13 10 és a 1701 14 10 KN-kód alá tartozó termékek tekintetében az említett nyerscukor 100 kg-nyi mennyiségeként kivetendő vámtétel, illetve a 1701 12 10, a 1701 12 90, a 1701 13 10, a 1701 13 90, a 1701 14 10 és a 1701 14 90 KN-kód alá tartozó termékek tekintetében az említett nyerscukor 100 kg-nyi mennyiségeként kivetendő kiegészítő vám kiszámítása a szabványos minőségű nyerscukorra megállapított megfelelő vámnak egy korrekciós együtthatóval való összeszorzásával történik. A korrekciós együtthatót az importált nyerscukorhozam százalékos arányának 92-vel történő elosztásával kell kiszámítani.
               (2)   Az 1234/2007/EK rendelet I. melléklete III. részének c) pontjában említett termékek esetében a szacharóztartalmat, ideértve a szacharózban kifejezett egyéb cukrokat is, a Lane- és Eynon-módszer (rézredukciós módszer) Clerget-Herzfeld szerint invertált oldatra történő alkalmazásával kell megállapítani. Az így meghatározott teljes cukortartalmat 0,95-tel megszorozva kell szacharózként kifejezni.
               Azonban a kevesebb mint 85 % szacharózt vagy szacharózban kifejezett más cukrot és szacharózban kifejezett invertcukrot tartalmazó termékek szacharóztartalmát a szárazanyag-tartalom megállapításával kell meghatározni. A szárazanyag-tartalmat 1:1 tömegszázalékos oldat fajsúlya alapján, szilárd termékeknél pedig szárítással kell meghatározni. A szárazanyag-tartalmat 1-es együtthatóval megszorozva kell szacharózként kifejezni.
               (3)   Az 1234/2007/EK rendelet I. melléklete III. részének d) és g) pontjában említett termékek tekintetében a szárazanyag-tartalmat az e cikk (2) bekezdésének második albekezdésével összhangban kell meghatározni.
               (4)   Az 1234/2007/EK rendelet I. melléklete III. részének e) pontjában említett termékek esetében a szacharóz-egyenértékké történő átszámítást az e cikk (2) bekezdésének második albekezdésével összhangban meghatározott szárazanyag 1,9-es együtthatóval való megszorzásával kell elvégezni.”

               14.

               A melléklet C. részének helyébe az e rendelet mellékletében szereplő szöveg lép.

         2. cikk
   A 951/2006/EK rendelet helyesbítése
   A 12a. cikk (3) bekezdése helyébe a következő szöveg lép:

      „(3)   Az (1) bekezdésben említett biztosítékot a 376/2008/EK rendelet 34. cikkével összhangban fel kell szabadítani arra a mennyiségre vonatkozóan, amellyel kapcsolatosan a kérelmező – az említett rendelet 30. cikkének b) pontja és 31. cikke b) pontjának i. alpontja szerint – teljesítette az e rendelet 7d. cikkével összhangban kibocsátott engedélyekből következő exportkötelezettségét.”

   3. cikk
   Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2012. október 1-jétől kell alkalmazni. A 2. cikket azonban 2008. szeptember 26-tól kell alkalmazni.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. augusztus 30-án.

            a Bizottság részéről

            az elnök

         José Manuel BARROSO

      (1)  HL L 299., 2007.11.16., 1. o.

      (2)  HL L 228., 2009.9.1., 3. o.

      (3)  HL L 178., 2006.7.1., 24. o.

      (4)  HL L 114., 2008.4.26., 3. o.

      (5)  HL L 145., 1995.6.29., 47. o.

      (6)  HL L 119., 2007.5.9., 7. o.

      (7)  HL L 282., 2011.10.28., 1. o.

      (8)  HL L 256., 1987.9.7., 1. o.

      (9)  HL L 251., 2008.9.19., 13. o.

      (10)  HL L 299., 2007.11.16., 1. o.

      (11)  HL L 114., 2008.4.26., 3. o.”

      (12)  HL L 171., 2010.7.6., 1. o.”

      (13)  HL L 228., 2009.9.1., 3. o.”

      MELLÉKLET

                     „C.

                     A 7. cikkben említett bejegyzések

                                 —

                                 :

                                 bolgárul

                                 :

                                 „Захар, която не се разглежда „извън квотата“ за износ без възстановяване“

                                 —

                                 :

                                 spanyolul

                                 :

                                 “Azúcar no considerado ‘al margen de cuota’ para la exportación sin restitución”

                                 —

                                 :

                                 csehül

                                 :

                                 „Cukr, který se nepovažuje za produkt »mimo rámec kvót«, pro vývoz bez náhrady.“

                                 —

                                 :

                                 dánul

                                 :

                                 »Sukker, der ikke anses for at være »uden for kvote« til eksport uden restitution«

                                 —

                                 :

                                 németül

                                 :

                                 ‚Nicht als ‚Nichtquotenerzeugung‘ geltender Zucker für die Ausfuhr ohne Erstattung‘

                                 —

                                 :

                                 észtül

                                 :

                                 „Kvoodivälisena mittekäsitatava suhkru eksportimiseks ilma toetuseta.”

                                 —

                                 :

                                 görögül

                                 :

                                 “Ζάχαρη που δεν θεωρείται ‘εκτός ποσόστωσης’ προς εξαγωγή χωρίς επιστροφή.”

                                 —

                                 :

                                 angolul

                                 :

                                 “Sugar not considered as ‘out-of-quota’ for export without refund.”

                                 —

                                 :

                                 franciául

                                 :

                                 “Sucre non considéré ‘hors quota’ pour les exportations sans restitution.”

                                 —

                                 :

                                 olaszul

                                 :

                                 “Zucchero non considerato ‘fuori quota’ per le esportazioni senza restituzione”

                                 —

                                 :

                                 lettül

                                 :

                                 “Cukurs, kas nav uzskatāms par “ārpuskvotu” produkciju eksportam bez kompensācijas”,

                                 —

                                 :

                                 litvánul

                                 :

                                 „Virškvotiniu nelaikomas cukrus eksportui be grąžinamosios išmokos“

                                 —

                                 :

                                 magyarul

                                 :

                                 »A cukrot nem tekintik ’kvótán felülinek’ a visszatérítés nélküli kivitel tekintetében.«

                                 —

                                 :

                                 hollandul

                                 :

                                 „Suiker die niet als „buiten het quotum geproduceerd” wordt beschouwd, bestemd voor uitvoer zonder restitutie.”

                                 —

                                 :

                                 lengyelül

                                 :

                                 »Cukier niezaliczany do produktów ‘pozakwotowych’, przeznaczony na wywóz bez refundacji«

                                 —

                                 :

                                 portugálul

                                 :

                                 “Açúcar não considerado ‘extraquota’ para exportação sem restituição.”

                                 —

                                 :

                                 románul

                                 :

                                 «Zahăr neconsiderat „peste cotă” pentru exporturile fără restituire».

                                 —

                                 :

                                 szlovákul

                                 :

                                 ‚Cukor, ktorý sa nepovažuje za »nad rámec kvóty« na vývoz bez náhrady‘,

                                 —

                                 :

                                 szlovénul

                                 :

                                 ‚Sladkor se ne šteje kot ‚izven kvote‘ za izvoz brez nadomestila.‘

                                 —

                                 :

                                 finnül

                                 :

                                 ”Tuetta vietävä sokeri, jota ei pidetä kiintiön ulkopuolisena”.

                                 —

                                 :

                                 svédül

                                 :

                                 ’Socker som inte anses vara ’utomkvotsprodukter’ för export utan bidrag.’ ”


title: A Bizottság 1261/2011/EU végrehajtási rendelete ( 2011. december 2. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               3.12.2011

               HU

               Az Európai Unió Hivatalos Lapja

               L 320/26

         A BIZOTTSÁG 1261/2011/EU VÉGREHAJTÁSI RENDELETE
   (2011. december 2.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:
   Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket,
   ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet 2011. december 3-án lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. december 2-án.

            a Bizottság részéről, az elnök nevében,
         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  AL

                  58,8

                  IL

                  98,1

                  MA

                  39,1

                  MK

                  68,6

                  TN

                  143,0

                  TR

                  75,8

                  ZZ

                  80,6

                  0707 00 05

                  EG

                  193,3

                  TR

                  97,0

                  ZZ

                  145,2

                  0709 90 70

                  MA

                  31,4

                  TR

                  125,9

                  ZZ

                  78,7

                  0805 10 20

                  AR

                  36,9

                  BR

                  41,5

                  MA

                  56,6

                  UY

                  42,5

                  ZA

                  50,9

                  ZZ

                  45,7

                  0805 20 10

                  MA

                  66,2

                  ZZ

                  66,2

                  0805 20 30, 0805 20 50, 0805 20 70, 0805 20 90

                  HR

                  31,3

                  IL

                  78,6

                  JM

                  129,1

                  TR

                  88,8

                  UY

                  71,0

                  ZZ

                  79,8

                  0805 50 10

                  TR

                  56,9

                  ZZ

                  56,9

                  0808 10 80

                  CA

                  120,5

                  CL

                  90,0

                  CN

                  74,9

                  US

                  119,9

                  ZA

                  180,1

                  ZZ

                  117,1

                  0808 20 50

                  CN

                  59,0

                  TR

                  133,1

                  ZZ

                  96,1

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság 268/2014/EU végrehajtási rendelete ( 2014. március 14. ) a gabonaágazatban 2014. március 16-tól alkalmazandó behozatali vámok megállapításáról

text:
               15.3.2014

               HU

               Az Európai Unió Hivatalos Lapja

               L 76/36

      A BIZOTTSÁG 268/2014/EU VÉGREHAJTÁSI RENDELETE

   (2014. március 14.)
   a gabonaágazatban 2014. március 16-tól alkalmazandó behozatali vámok megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendelet alkalmazásának szabályairól (behozatali vámok a gabonaágazatban) szóló, 2010. július 20-i 642/2010/EU bizottsági rendeletre (2) és különösen annak 2. cikke (1) bekezdésére,
   mivel:

               (1)

               Az 1234/2007/EK rendelet 136. cikkének (1) bekezdése előírja, hogy a 1001 19 00, a 1001 11 00, az ex 1001 91 20 (közönséges búza, vetőmag), az ex 1001 99 00 (kiváló minőségű közönséges búza, a vetőmag kivételével), a 1002 10 00, a 1002 90 00, a 1005 10 90, a 1005 90 00, a 1007 10 90 és a 1007 90 00 KN-kód alá tartozó termékek behozatali vámja megegyezik az adott szállítmányra alkalmazandó CIF-importárnak az e termékekre behozataluk esetén érvényes, 55 %-kal megnövelt intervenciós árból történő kivonásával kapott összeggel. Az említett vám azonban nem haladhatja meg a közös vámtarifában meghatározott vámtételt.

               (2)

               Az 1234/2007/EK rendelet 136. cikkének (2) bekezdése előírja, hogy a hivatkozott cikk (1) bekezdésében említett behozatali vám kiszámítása céljából a szóban forgó termékekre szabályos időközönként meg kell állapítani a reprezentatív CIF-importárakat.

               (3)

               A 642/2010/EU rendelet 2. cikkének (2) bekezdése értelmében a 1001 19 00, a 1001 11 00, az ex 1001 91 20 (közönséges búza, vetőmag), az ex 1001 99 00 (kiváló minőségű közönséges búza, a vetőmag kivételével), a 1002 10 00, a 1002 90 00, a 1005 10 90, a 1005 90 00, a 1007 10 90 és a 1007 90 00 KN-kód alá tartozó termékekre vonatkozó behozatali vám kiszámításához a szóban forgó rendelet 5. cikkében előírt módszerrel meghatározott napi reprezentatív CIF-importárat kell alkalmazni.

               (4)

               Helyénvaló megállapítani a 2014. március 16-tól kezdődő időszakra vonatkozó behozatali vámokat, amelyek alkalmazása új behozatali vámok megállapításáig tart.

               (5)

               Tekintettel annak szükségességére, hogy az intézkedés alkalmazása a frissített adatok rendelkezésre bocsátását követően mihamarabb megkezdődjék, indokolt e rendeletet kihirdetése napján hatályba léptetni,

         ELFOGADTA EZT A RENDELETET:
   1. cikk
   A gabonaágazatban 2014. március 16-tól alkalmazandó, az 1234/2007/EK rendelet 136. cikkének (1) bekezdésében említett behozatali vámokat e rendelet I. melléklete határozza meg, a II. mellékletben ismertetett adatok alapján.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. március 14-én.

            a Bizottság részéről, az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 187., 2010.7.21., 5. o.

      I. MELLÉKLET

         Az 1234/2007/EK rendelet 136. cikkének (1) bekezdésében említett termékekre 2014. március 16-tól alkalmazandó behozatali vámok

                  KN-kód

                  Árumegnevezés

                  Behozatali vám (1)

                  (EUR/t)

                  1001 19 00
                  1001 11 00

                  DURUMBÚZA, kiváló minőségű

                  0,00

                  közepes minőségű

                  0,00

                  gyenge minőségű

                  0,00

                  ex 1001 91 20

                  KÖZÖNSEGES BÚZA, vetőmag

                  0,00

                  ex 1001 99 00

                  KÖZÖNSÉGES BÚZA, kiváló minőségű, a vetőmag kivételével

                  0,00

                  1002 10 00
                  1002 90 00

                  ROZS

                  0,00

                  1005 10 90

                  KUKORICA, vetőmag, a hibrid kivételével

                  0,00

                  1005 90 00

                  KUKORICA, a vetőmag kivételével (2)

                  0,00

                  1007 10 90
                  1007 90 00

                  CIROKMAG, a hibrid vetőmag kivételével

                  0,00

         (1)  Az importőr a 642/2010/EU rendelet 2. cikke (4) bekezdésének alkalmazásában a következő vámcsökkentésben részesülhet:

                  —

                  tonnánként 3 EUR, ha a kirakodási kikötő a Földközi-tengeren (a Gibraltári-szoroson túl) vagy a Fekete-tengeren található, az Unióba az Atlanti-óceánon vagy a Szuezi-csatornán keresztül érkező áruk esetében,

                  —

                  tonnánként 2 EUR, ha a kirakodási kikötő Dániában, Észtországban, Írországban, Lettországban, Litvániában, Lengyelországban, Finnországban, Svédországban, az Egyesült Királyságban vagy az Ibériai-félsziget atlanti-óceáni partján van, az Unióba az Atlanti-óceánon keresztül érkező áruk esetében.

         (2)  Az importőr tonnánként 24 EUR mértékű átalány-vámcsökkentésben részesülhet, amennyiben a 642/2010/EU rendelet 3. cikkében megállapított feltételek teljesülnek.

      II. MELLÉKLET

         Az I. mellékletben megállapított vámok kiszámításánál figyelembe vett adatok

      28.2.2014-13.3.2014

                  1.

                  A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                              (EUR/t)

                              Közönséges búza (1)

                              Kukorica

                              Durumbúza, kiváló minőségű

                              Durumbúza, közepes minőségű (2)

                              Durumbúza, gyenge minőségű (3)

                              Tőzsde

                              Minnéapolis

                              Chicago

                              —

                              —

                              —

                              Tőzsdei jegyzés

                              198,77

                              137,09

                              —

                              —

                              —

                              FOB-ár USA

                              —

                              —

                              266,84

                              256,84

                              236,84

                              Felár a Mexikói-öböl esetében

                              120,88

                              26,43

                              —

                              —

                              —

                              Felár a Nagy-tavak esetében

                              —

                              —

                              —

                              —

                              —

                  2.

                  A 642/2010/EU rendelet 2. cikkének (2) bekezdésében említett referencia-időszakra vonatkozó átlagértékek:

                              Szállítási költség: Mexikói-öböl–Rotterdam:

                              14,63 EUR/t

                              Szállítási költség: Nagy-tavak–Rotterdam:

                              — EUR/t

         (1)  Tonnánként 14 EUR felárral együtt (a 642/2010/EU rendelet 5. cikkének (3) bekezdése).

         (2)  Tonnánként 10 EUR engedmény (a 642/2010/EU rendelet 5. cikkének (3) bekezdése).

         (3)  Tonnánként 30 EUR engedmény (a 642/2010/EU rendelet 5. cikkének (3) bekezdése).